Downloaded from MoviesMod.org | Visit & Support
EPISOD INI BERTEMAKAN SERANGAN SEKSUAL DAN PENGANIAYAAN SEKSUAL KANAK-KANAK.
GUNAKAN BUDI BICARA SEMASA MENONTON.
BARAT LAUT ARKANSAS
Berita menggemparkan, rahsia gelap sebuah keluarga akhirnya terbongkar.
Josh Duggar, anak sulung keluarga ini,
dituduh mencabul kehormatan lima gadis bawah umur berulang kali.
Termasuk beberapa orang adik kandungnya.
SKANDAL CABUL - TLC MENGHENTIKAN EPISOD "19 KIDS AND COUNTING"
Pegawai polis Joseph Hutchens memberi Josh amaran keras.
Hutchens kini menjalani hukuman 56 tahun penjara disebabkan pornografi kanak-kanak.
Hal ini sukar didiamkan begitu saja.
Ramai yang merasakan,
"Mereka tak jujur dengan kita."
JILL DILLARD AHLI KELUARGA DUGGAR
Dia menelefon sambil menangis apabila hal ini terdedah.
Tiada sesiapa tahu.
Kami dah bertunang dan saya tak tahu tentang hal ini.
Terima kasih.
Apabila tahu tentang nasib yang menimpa anak-anak saudara saya,
saya menangis teresak-esak.
Saya tak boleh menolong mereka pun,
kerana semuanya senyap-senyap dan tiada sesiapa beritahu hal sebenar.
DEANNA DUGGAR ADIK JIM BOB DUGGAR
Ayah saya membincangkannya dengan penerbit dan sebagainya.
Amat penting untuk memikirkan cara rancangan ini akan dikendalikan
selepas peristiwa tahun 2015.
Berkenaan pemulihan dan kawalan kerosakan,
kita rasa beban ini terletak di bahu kita
untuk membantu kerana hanya kita yang boleh.
Dokumentari: KISAH RAHSIA KELUARGA DUGGAR
Malam ini, buat pertama kalinya,
keluarga yang terkenal dengan nilai-nilai Kristian konservatif mereka
serta 19 orang anak mereka bersuara.
JUN 2015
Kita kembali ke tahun 2002.
Macam mana awak tahu ada masalah dengan Josh?
TEMU BUAL KELUARGA DUGGAR
Dia berasa ingin tahu
dan dia menyentuh mereka berlapikkan baju
semasa mereka tidur. Mereka tak sedar perbuatannya.
Maka...
Rasanya kejadian itu tak berlaku begitu.
Dia tak benar-benar jujur semasa wawancara itu.
Hal tentang menghantar Josh ke kemudahan IBLP pun tak benar.
Pernahkah awak bimbang rawatan itu tak menjadi,
sedangkan ada begitu ramai anak kecil di dalam rumah?
Tak. Josh dah berubah.
Selepas itu pun, saya dan Jessa berasa bebanan itu jatuh ke bahu kami.
Sebentar lagi, pratonton sebuah berita yang pasti menggemparkan,
adik-adiknya, dua daripadanya mengaku menjadi mangsa Josh
buat pertama kalinya.
Selepas Megyn Kelly Show disiarkan,
ada kebocoran di laman web Ashley Madison.
JEN SUTPHIN PENCIPTA YOUTUBE, FUNDIE FRIDAYS
Satu lagi berita menggemparkan.
OGOS 2015
Bekas bintang rancangan realiti, Josh Duggar, sekali lagi dimalukan
setelah rahsianya bocor di Ashley Madison,
laman yang terkenal dengan memadankan pasangan yang curang.
Rasanya anda dah baca di surat khabar atau dah tengok di kaca TV,
tapi kami sedang melalui banyak dugaan.
Semuanya boleh ditangani dengan cara lain,
kalaulah abang saya sedar bahawa dia harus membantu anaknya.
Saya tak rasa saya perlu bercakap dengan Josh.
Saya akan berbicara dengan Yang Maha Esa.
Bintang porno Danica Dillon menceritakan hubungan seksnya bersama Josh Duggar.
Walaupun sama bersetuju, terasa seolah-olah saya sedang dirogol.
Dia meniduri Duggar semasa isterinya sedang hamil.
Dia dibayar beribu-ribu untuk menutup mulut.
Keluarga Duggar bukan sekadar suatu tarikan yang aneh.
Ini sekilas pandang sebuah kisah yang menakutkan...
JOSH PEASE PADERI, WARTAWAN
...yang diceritakan berulang kali
oleh begitu banyak keluarga.
Ramai yang mula terdetik hati
dan akhirnya mereka mula melihat dengan jelas
sambil berkata, "Nanti, apa ini? Apa sebenarnya sedang berlaku?"
AMY KING SEPUPU KELUARGA DUGGAR
Okey.
Apa perasaan awak berada di sini?
- Macam tak percaya. - Ya.
Memang itu perkataannya.
Ini jauh lebih besar berbanding swafoto TikTok.
Saya pasti dibuang keluarga hanya kerana datang ke sini,
tapi tak kisahlah.
LINDSEY WILLIAMS BEKAS AHLI IBLP
Kawan saya memberi nasihat yang bijak.
"Awak perlu menghadapi saat ini dengan berani
"kerana inilah ruang keramat yang menjadi kenyataan bertahun lalu
"apabila awak kata ini perlu dihalang
"dan orang perlu tahu kejadian sebenar."
Maka, saya cuma nak...
Semasa keluarga Duggar mula-mula muncul di TLC,
saya rasa begitu hairan.
"Tidak. Ini... Ini bukan...
"Tak perlu tengok, kerana saya pernah mengalaminya."
Saya diperkenalkan kepada dunia Bill Gothard
semasa berusia lapan tahun.
Bermula dengan ibu bapa saya menghadiri seminar IBLP.
INSTITUT PRINSIP HIDUP ASAS
Jadi, saya dikeluarkan dari sekolah.
Saya pernah melalui struktur sekolah awam
dan memikirkan duduk di bilik bawah tanah bersama dua adik saya
berlapikkan karton susu dan papan lapis sebagai meja, saya tertanya,
"Apa yang sedang berlaku?"
Pasangan Duggar berucap di persidangan IBLP
lama sebelum saya terdengar tentang mereka di televisyen.
Apabila mereka mula menjadi popular, saya rasa terkejut dan kecewa.
TARA DAN FLOYD OATHOUT BEKAS AHLI IBLP
Ibu bapa saya memilih persekolahan di rumah.
Saya tahu mereka mahu mempengaruhi pendidikan yang kami terima.
Semasa kami mula berkenalan, apabila dia kata dia bersekolah di rumah,
saya hampir tergolek.
Saya ingat, "Mesti dia faham sebab saya begitu aneh."
Budak yang bersekolah di rumah, kita boleh cam dari jauh.
Kita terus akan kata, "Mereka bersekolah di rumah."
Kami mula bersekolah di rumah semasa saya di gred dua.
Saya perasan semasa mula-mula menonton keluarga Duggar...
LARA SMITH BEKAS AHLI IBLP
...semua orang nampak suka menurut dan lembut.
Kalau ada kamera dihalakan kepada keluarga saya semasa kecil,
kami pun akan nampak begitu.
Saya anak pertama yang bersekolah di rumah sepenuhnya.
CHAD HARRIS BEKAS AHLI IBLP
Kita tak sepatutnya tengok TV dalam IBLP
dan biasanya kami tak tengok.
Kalau ada pun TV,
patut hanya disambungkan kepada VCR
dan kita hanya tengok bahan yang telah diluluskan atau diterbitkan oleh IBLP.
Saya harap masa yang kita luangkan bersama
melalui pelajaran piano gospel ini...
Terus terang saya katakan, amat membosankan.
Ibu bapa saya tinggal di pedalaman Walker County, Alabama.
Mereka tak banyak pilihan.
Sama ada kita bekerja di lombong arang batu,
bekerja di kilang besi keluli atau berlapar saja.
Apabila ayah saya berpeluang untuk menjadi paderi,
terutamanya dalam gerakan yang sepatutnya akan bangkit di akhir zaman,
mestilah dia merebutnya.
Tak perlu bekerja di kilang keluli.
Latar belakang saya...
Saya membesar di Michigan.
Saya terlibat dalam IBLP semasa baru menjadi ibu.
Mereka mencari keluarga baharu untuk diterap dengan cara pemikiran IBLP.
TIA LEVINGS BEKAS AHLI IBLP
Saya isteri muda yang mencari seseorang untuk mengajar saya.
Pasangan Duggar pun pasti ada mentor
yang mengajar mereka cara melakukan semua ini.
Saya tak masuk sekolah biasa. Saya bersekolah di rumah.
HEATHER HEATH BEKAS AHLI IBLP
Hidup ibu saya semasa kecil amat traumatik.
Dia sering dianiaya.
IBLP merupakan penawar hatinya,
yang menjanjikan ketenangan dan ruang yang selamat dan dia percaya.
Dia menghadiri seminar Bill Gothard
sejak seminar asas itu mula diadakan.
Bill Gothard banyak membuat lawatan, berucap di koliseum yang penuh sesak.
Dia buat seminggu sekali.
BROOKE ARNOLD BEKAS AHLI IBLP
IBLP tersebar di gereja saya semasa saya kecil.
Pasaran sasaran Gothard ialah jemaah gereja.
Selepas seminar, mereka sepatutnya kembali ke gereja masing-masing,
menjadi pempengaruh bagi program itu dan ia mendapat sambutan.
Ajarannya mula tersebar ke gereja Baptist Selatan.
Malah turut berkembang di seluruh negara.
Biasanya kita ingat kultus akan ada masyarakatnya sendiri
atau mempunyai lokasi geografi berpusat.
Gothard tiada semua itu.
Bill Gothard bukan seorang paderi.
Tiada gereja yang tertentu.
Ajarannya menjadi satu cara dia dapat mengawal pengikutnya.
CHRIST - SUAMI - ISTERI - ANAK-ANAK
Setiap individu ada payung perlindungan.
Kalau kita keluar dari bawah payung tersebut,
kita mendedahkan diri kepada alam dan kuasa hasutan Iblis.
Ini sari ajaran Bill Gothard ialah kewibawaan.
Tuhan mencipta payung kewibawaan di atas kita semua.
Anak-anak menurut kata ibu bapa, ibu bapa menurut kata paderi,
paderi menurut kata Bill Gothard,
dan agaknya Bill Gothard bercakap terus dengan Tuhan.
Kita mesti sentiasa patuh kepada rantaian perintah,
dan itu termasuk isteri yang perlu patuh kepada suami.
Jika kita berada di bawah payung kewibawaan kita,
kita takkan ditimpa perkara buruk.
Gothard menampilkan dirinya sebagai kewibawaan yang sihat.
Macam, "Kewibawaan taklah seteruk mana. Tengok betapa ia bertimbang rasa,
"tengok betapa tenangnya saya. Tengok betapa semua ini masuk akal."
Saya amat seronok mengatakan
bahawa kita boleh menyediakan kepada anak-anak kita
dunia ini tanpa mereka perlu bersusah payah.
Yang Gothard cuba yakinkan kita ialah
tentang angan-angan bahawa kita kembali ke suatu zaman lampau yang lebih baik.
Lebih baik untuk siapa?
Bukannya lebih baik bagi wanita
yang didera oleh suami tapi tak dilaporkan.
Bukan bagi orang berkulit Hitam
yang tiada hak yang sama macam orang putih.
Maksudnya ialah lebih baik bagi Protestan kulit Putih.
Dua, empat, enam, lapan, kalau berintegrasi, kami enggan!
Orang Negro berjaya menembusi halangan integrasi sekolah-sekolah di Selatan AS.
Dengan Brown lwn. Lembaga Pendidikan, 1954,
kerajaan mula menegaskan penghapusan pengasingan kaum di sekolah.
Selama dua hari, ramai orang Kulit Putih berkumpul di sekolah.
Evangelis Kristian Kulit Putih berkata,
"Kami tak mahu lagi anak-anak kami menyertai sistem sekolah kerajaan."
Gerakan persekolahan di rumah sedikit sebanyak tercetus daripada itu.
Gothard sangat berkesan kerana dia sedar
bahawa ada cara untuk menyesuaikan semua ajarannya
sambil menangkap momentum golongan yang ingin berkata,
"Saya nak mengemudi semula" pendidikan anak-anak mereka.
Daripada itulah lahirnya Institut Latihan Lanjutan.
Pada tahun 1984, Bill Gothard melancarkan Institut Latihan Lanjutan (ATI),
sebuah kurikulum persekolahan di rumah.
ATI kadang kalanya boleh ditukar ganti dengan IBLP.
Orang yang menyertai program itu menggunakan dua nama itu.
Kami menyertai ATI sejak awal-awal lagi.
Kami suka pergi ke persidangan ATI.
Pada masa itu, hanya ada satu persidangan dalam setahun.
Rasanya orang yang menyertai ATI amat bimbang
tentang apa-apa jenis pendidikan kerajaan untuk anak-anak mereka,
kalau-kalau anak mereka dibasuh otak. Itu pun betul juga,
perkara begitu mungkin terjadi.
Tujuan Institut Latihan Lanjutan
ialah melatih lelaki dan wanita muda menjadi pemimpin abad seterusnya.
Orang muda memerlukan model peranan.
JOSHUA DUGGAR, USIA 17 1/2
Dua puluh tahun lalu, 102 buah keluarga berkumpul di Northwoods
dan memulakan ATI.
Selama sepuluh tahun kami bertemu untuk menulis bahannya,
3,000 muka surat Buku Kecil Hikmah.
Buku Kecil Hikmah, blok binaan asas seluruh pendidikan kita.
Belajar melihat hidup dari sudut pandangan Tuhan,
kerana kenapa perlu pendidikan akademik sebenar
kalau dah ada Buku Kecil Hikmah?
SENI BAHASA BUKU KECIL HIKMAH
Ada 54 buah Buku Kecil Hikmah.
Terdapat kategori dalam Buku Kecil Hikmah,
jadi setiap minggu, kita akan fokus kepada satu kategori.
Pada hujung tahun, kita mula semula.
Itulah satu gred.
Dalam Buku Kecil Hikmah, muka surat 23... Duduk diam-diam.
Saya amat bersedih memikirkan sesiapa
yang hanya ada bahan ini dalam pendidikan mereka,
kerana ini bukan pendidikan.
Kami pergi ke sebuah persidangan dan terdengar tentang bersekolah di rumah.
Kami bertemu keluarga bersekolah di rumah, betapa matangnya anak-anak mereka
dan kami pun mahukan ciri-ciri perwatakan itu
dalam hidup anak-anak kami.
Kami memang membaca Buku Kecil Hikmah.
1 KEBIJAKSANAAN
Saya masih ingat ciri perwatakannya.
KETERATURAN MEMPERSIAPKAN SAYA DAN PERSEKITARAN
AGAR SAYA MENCAPAI KECEKAPAN TERHEBAT
DAYA PUJUK
MEMBIMBING KEBENARAN DALAM SEKATAN PEMIKIRAN
KETAATAN KEBEBASAN MENJADI KREATIF
BAWAH LINDUNGAN PIHAK BERKUASA SUCI DILANTIK
Kami menghafal takrifnya.
Seluruh kurikulum ini berdasarkan Khutbah di Bukit.
Mereka akan memetik satu rangkap dan kononnya cuba mengajar kami
segala yang perlu dipelajari dari segi akademik hanya daripada rangkap itu.
Bill Gothard berjanji bahawa program persekolahan di rumah ini
akan setara dengan diploma sekolah tinggi
dengan ijazah pra-perundangan dan ijazah pra-perubatan,
iaitu dua ijazah sarjana muda.
Dapatkan Buku Kecil Hikmah anda.
MUZIUM PENCIPTAAN
Kami mengajar anak-anak bahawa evolusi ialah sesuatu
yang diajar oleh ramai orang tapi langsung tak saintifik.
Kita boleh nampak cara Bumi terbentuk,
dengan banjir besar dan segala benda
yang disokong oleh sains dalam Kitab Suci.
Mereka tak diberi pendidikan yang baik dan itu dilakukan dengan sengaja.
Anak-anak kita takkan diajar
tentang idea-idea bahaya yang wujud di luar ideologi keluarga kita.
Banyak perkara yang diajar hanyalah tekaan Bill Gothard
dan penulis lain yang diajak untuk turut menulis buku itu.
Fosil bukan telah berkumpul selama berjuta-juta tahun.
Semuanya terbentuk serentak dalam satu Banjir Besar.
Kandungannya tak diperolehi dengan baik, semuanya karut belaka.
Tangan terdiri daripada atom bukan hidup.
Saya ada kawan yang belajar di ATI,
katanya dia tak pernah belajar matematik selain pecahan,
kerana ayahnya kata, "Pecahan digunakan semasa memasak,
"itu dah memadai."
AWASI KEYAKINAN TAK BERTEMPAT TUHAN
Melalui Buku Kecil Hikmah, bahan ATI lain
dan selepas setiap seminar,
makin banyak kebebasan dan hak saya dirampas.
Apa yang boleh dipakai, ditonton atau didengar.
Macam-macam perkara tak boleh dibuat.
Apabila orang muda mendengar lagu rock,
meskipun rock Kristian,
mereka memberi Iblis secebis jiwa mereka.
Rentak yang tipikal dalam muzik rock masa kini
berasal daripada upacara memuja Syaitan di hutan belantara Afrika Barat.
Gothard ada macam-macam peraturan gila.
Dia macam kepala Ahli Sihir Dari Oz
yang menjelma di depan semua penonton dan berkata,
"Tuhan kata kita perlu sekolahkan anak di rumah,"
dan "rentak rock itu jahat."
Saya dah buang semua CD Amy Grant saya yang jahat itu.
Kita tak boleh ada The Game of Life.
Kereta itu tak cukup tempat duduk untuk keluarga besar kita.
Mereka ada permainan sendiri.
Ini mainan berpapan Commands of Christ,
yang sangat seronok dan traumatik.
Di sini ada Liang Kekecewaan Beracun,
Liang Seksaan Nilai-nilai Duniawi,
kemudian ada Liang Berlumpur Kekotoran Moral.
Ada godaan untuk jadi kecewa, godaan terhadap nafsu berahi,
godaan untuk jadi risau.
Godaan untuk jadi risau. Bagaimana kita tak nak risau tentangnya?
Kita memang ditakdirkan kalah.
Selamat petang, Piglet. Kalaulah petang ini selamat.
Ada orang tak boleh tengok Winnie-the-Pooh.
Kenapa?
Kerana Eeyore mengagungkan kemurungan.
Patung Barbie pula sekadar pelacur.
Saya bertanya tentang hal Cabbage Patch itu
dan saya tak ingat sama ada saya faham.
Saya tak tahu sama ada saya benar-benar faham.
Kami tak dibenarkan memilikinya, jadi...
Bill Gothard mengajar bahawa Xavier Roberts,
pencipta patung Cabbage Patch, ialah seorang ahli sihir.
Bahawa setiap patung Cabbage Patch yang dihasilkan
diletakkan sumpah syaitan.
Saya masih ingat berasa takut selepas pulang dari menghadiri persidangan.
Patung haiwan ini ada label yang tertulis perkataan "kuasa ajaib."
- Saya membawa kejahatan ke rumah saya. - Rumah penyembah syaitan.
"Dan hidup bahagia selama-lamanya."
Okey, anak-anak, mari kita tidur.
ISTIMEWA 16 CHILDREN AND MOVING IN
Selamat malam, anak-anak. Mak sayang kamu.
Gaya ibu saudara saya yang begitu bersuara lembut dan menurut kata,
dan perwatakannya yang pendiam itu...
- Saya boleh jadi gila. - Jangan.
Nada suaranya disengajakan dan dilatih.
Ini sebahagian daripada arahan kepada kami.
Dia menjadi kebudak-budakan dengan sengaja.
Dulu dia ahli pasukan sorak.
Saya tahu wanita itu tahu menjerit tapi dia tak menjerit lagi.
Dengar sini, kali pertama mak cakap, apa dia?
Kita mesti patuh.
Mereka mahukan gadis muda yang lurus dan manis,
bukan wanita.
Ibu bapa saya mahu semua anak perempuan sentiasa memakai gaun.
Siap dengan kolar pilgrim besar dan skirt besar.
Tujuannya ialah menarik perhatian kepada air muka kami,
dan itu membantu dalam memilih pakaian kita.
Muka kita perlu dibingkaikan rambut bergaya tertentu.
Pernah suatu masa, Bill Gothard menarik saya ke tepi
kerana dia kecewa rambut saya tak cukup ikal.
Perlu nampak lebih warak.
Ayah saya suka rambut panjang,
jadi kami cuba menyimpan rambut panjang.
Saya mengeritingkan rambut sampai jemu.
Seolah-olah saya perlu sentiasa melakukannya.
RENUNGAN PENDEDAHAN OLEH KAY HILL
Kita akan bincang soal pakaian.
Kenapa topik ini sentiasa diperbalahkan?
Masalahnya lelaki ada masalah dengan mata mereka.
Jawapannya ialah mengelak perangkap mata.
Lebih pendek skirtnya, lebih bahaya perangkap itu.
Dalam Buku Kecil Hikmah ada lakaran gambar wanita,
yang memakai pelbagai jenis pakaian.
Bolehkah anda mengenal pasti perangkap mata dalam gambar-gambar ini?
Tugasannya ialah memikirkan
perkara yang menjadikan pakaian itu nampak macam perempuan murahan.
Kita pun melukis bulatan, "Rendanya di sini."
"Skirtnya yang sampai setengah betis."
Bukan belajar matematik tapi memalukan perempuan.
- Joy sedang buat apa? - Dia menutup pakaian yang kurang sopan.
Kalau kami berjalan di tepi gadis yang berpakaian kurang sopan,
mereka akan berteriak "Nike",
dan semua lelaki akan terus menundukkan kepala dan berjalan melepasinya.
Mata yang mengenyit.
Golongan yang tunduk kepada kejalangannya
akan dihilangkan sumber dan tenaganya dalam hidup ini.
Kita diperagakan kepada semua orang.
Kita boleh menjadi perangkap sesiapa saja.
Jadi, jika paderi mencabul kehormatan kita,
itu mungkin kerana dia tertarik kepada kita yang semakin dewasa
dan kita bersalah kerana menggodanya.
Jangan biarkan abang menukar pakaian bayi perempuan,
kerana kalau ada abang menukar pakaian adik perempuan,
dia akan tahu rupa anatomi perempuan
dan teringin untuk menyentuhnya.
Ada subteks seksual prabaligh
yang kerap timbul dalam ajaran Gothard,
dan kerap timbul dalam Buku Kecil Hikmah.
Penzina. Nafsu syahwat. Kegasangan. Sumbaleweng. Kutu pubis.
Seolah-olah ada rasa takut terhadap perkembangan seksualiti,
maka itu mesti ditahan, dikawal, tak diendahkan
dan ditolak bulat-bulat.
Penahanan keinginan seks pasti mendorong sifat hiperseksualiti.
Lelaki penzina. Pelacuran. Kehomoseksualan. Sumbang mahram.
Jangan teringatkan buah dada adik kita.
Apa kita nak buat, teringatkan buah dada adik kita?
SEMINAR LANJUTAN IBLP
Orang yang mempopularkan pornografi di Amerika
lebih banyak membuat kerosakan di Amerika berbanding seratus Hitler.
Kebanyakan sisip suratkhabar ialah pornografi.
PERSIDANGAN IBLP
Novel cinta adalah seperti pornografi.
Kami kata, "Anak-anak, rasanya banyak benda di rumah kita,
"DVD dan bermacam-macam buku dan sebagainya
"yang rasanya tak disukai oleh Tuhan.
"Boleh bantu kami?"
Keluarga saya pun membuat unggun api besar dan kami membakar segala barangan Disney,
dan segala benda
yang bersifat "duniawi."
Saya pernah dengar Bill Gothard pernah diminta
membersihkan rumah seseorang.
Dia pergi ke setiap bilik,
berdoa agar apa jua pengaruh iblis yang ada di situ
dibersihkan oleh kuasa Jesus Christ.
Kalau kita membiarkan payung kita berlubang,
Iblis akan menyusup masuk dan menyerang keluarga kita.
Kebinasaan yang terjamin, lebih kurang begitulah.
Sebagai seorang budak yang imaginatif saya terfikir, "Ya Tuhan,
"saya akan binasa."
Ketakutan merupakan komponen penting dalam ajaran yang diterapkan
melalui seminar itu dan bahan-bahan yang diberi.
Takkanlah aku tak dimasukkan ke Neraka
Untuk diazab selamanya?
Di IBLP, kita sentiasa berjaga-jaga meneliti segalanya,
untuk memastikan kita tak buat, memikirkan atau merasai apa-apa
yang akan menyebabkan kita masuk neraka
dan neraka amat jelas bagi kami. Ini bukan konsep yang abstrak.
Saya termimpi-mimpi dibakar hidup-hidup,
kerana saya terdetik,
"Saya benar-benar benci abang saya hari ini."
Saya pun terfikir. "Alamak, masuk neraka lagi."
Saya sedar pada usia muda bahawa saya orang berdosa.
JINGER DUGGAR KELUARGA DUGGAR
Saya banyak buat perkara jahat,
saya berdosa terhadap Tuhan dan tak dapat menyelamatkan diri.
Dalam komuniti ini, pemikiran kritis dihalakan kepada diri sendiri.
Jadi, akhirnya kita merosakkan sendiri keyakinan diri kita
kerana terlebih fikir, "Betulkah yang saya buat ini?
Bukannya mengkritik sistem ini secara keseluruhan.
Kalau kita asyik meneliti diri sendiri,
kita takkan upaya mencabar sistem itu sendiri.
JADILAH LELAKI YANG "MEMAHAMI KEADAAN SEMASA"
Lelaki ada peranannya dan wanita ada peranannya,
dan semua orang akan bahagia kalau berpegang pada dua perkara itu.
SEMINAR IBLP, "BAKAT SPIRITUAL"
Kita semua akan melihat hidup ini melalui bakat spiritual kita yang tersendiri.
Anda diajar bahawa anda memiliki bakat spiritual,
dan kita sepatutnya mengenal pasti bakat spiritual kita
dan bakat spiritual itu sepatutnya digunakan untuk dakwah.
Sesungguhnya, semua orang pun seorang Nabi atau Mercy.
Kelakar juga, macam watak suaian pula
dan Nabi berkuasa penuh untuk berperangai buruk sesuka hati
dan Mercy perlu terima saja.
Mestilah semua lelaki merupakan Nabi,
semua wanita pula Mercy.
Bakat belas kasihan.
Kebolehan mereka untuk memikul beban orang lain amatlah mengagumkan.
Mereka mengambil alih beban itu, seolah-olah mengumpul beban.
Masih ingat bakat spiritual awak?
Ya. Pemberi belas kasihan.
Anak-anak lebih besar perlu dilatih,
kerana anak lebih besar akan menjaga anak lebih kecil.
Dalam keluarga saya, biasanya anak lebih besar menolong menjaga anak lebih kecil.
Kami ada pasangan kawan, saya pula ada sepasukan, "pasukan kawan."
Banyak pengibubapaan berlaku dalam gerakan Quiverfull.
Dengan anak sebegitu ramai, mustahil untuk menjaga kesemuanya,
jadi mereka meminta anak-anak perempuan yang lebih besar
menjaga anak-anak lebih kecil.
Pengalaman saya mengalami pengibubapaan
masih merupakan antara trauma terbesar bagi saya dalam dunia ini
yang saya masih cuba tangani.
Cara saya dibesarkan sama seperti tahun-tahun awal keluarga Duggar.
Saya membesar dalam keluarga Quiverfull.
Saya anak sulung daripada sembilan beradik.
Saya membantu menjaga lima orang adik saya.
Saya menjadi ibu tumpang adik beradik saya.
Saya ada semasa kelahiran, pernah berjaga waktu malam,
memberi bayi makan dan saya sentiasa keletihan.
Apabila bayi itu lahir, dia kawan saya sehingga bercerai susu,
selepas itu, dia akan pergi kepada kawan yang lagi satu,
sesiapa yang patut mendapat kawan.
Bagi seorang budak 11 tahun yang menjaga bayi
dan mereka dah nampak di TV bahawa itu digelar "sistem kawan",
tiada sesiapa pun kata, "Ada sesiapa bertanya
"sama ada budak 11 tahun itu ada keperluan?
"Mungkin dia tak patut tidur bersama bayi itu?
"Mungkin dia perlu pergi sekolah?"
Saya perlu tekankan betapa itu melukakan hati saya.
Senyum dan tunjukkan wajah yang mesra
agar tak nampak seolah-olah sedang marah.
Semasa menonton keluarga Duggar,
saya terus perasan kelakuan anak-anaknya.
Hancur hati saya melihat mereka kerana mereka sebegitu tenang,
mereka begitu tenteram dan berperangai baik
dan saya tahu cara untuk mencapai semua itu.
Terima kasih.
Kalau sesiapa boleh pinjamkan seorang budak,
saya akan tunjukkan cara memukul budak dan juga memohon restu untuknya.
Dah ada?
PADERI BILL LIGON PENCERAMAH IBLP
Bawa dia naik ke atas.
- Hai, nak, siapa nama awak? - Jason.
Jason. Elok nama itu.
Jason, saya akan berpura-pura menjadi ayah awak sebentar, okey?
Saya nak beritahu awak, Jason,
bahawa ayah tak suka kelakuan awak hari ini
- dan awak tahu itu salah, bukan? - Ya.
Jadi, saya akan memukul awak.
Sekarang, bersandar di sini.
Jason, awak budak yang baik.
Awak akan membesar menjadi lelaki yang cemerlang.
Tuhan mengatur hidup awak, nak.
Sekarang, mari kita tengok.
- Awak faham? Dah faham sekarang? - Ya, encik.
Okey, peluk ayah.
Rasanya awak tak peluk bersungguh-sungguh, nak,
jadi mari kita pukul sikit lagi.
Tengok sama ada pelukan awak lebih elok selepas ini.
Mari peluk ayah.
Aduhai!
Mereka bergantung kepada hukuman fizikal dalam hampir semua perkara.
Ini taktik berasaskan rasa takut yang sangat berkesan.
Dalam keluarga saya, ibu saya menjadi pendera utama.
Dia menengking, mengugut
dan memukul kami dengan teruk.
Pernah sekali, dia memukul saya selama sejam
di dalam bilik air gereja untuk "mematahkan semangat saya," katanya.
Seorang kawan keluarga kebetulan ada di situ semasa kejadian itu.
Katanya, "Saya dah kata, 'Tolong jangan sakiti budak baik itu.'"
Mak saya kata, "Ya, tapi saya perlu patahkan semangatnya."
Ini dianggap sebagai kisah keluarga lucu. Semua orang ketawa kecuali saya.
Saya takkan biarkan awak ingkar. Awak perlu menghormati.
IBLP, "PETUA PRAKTIKAL PENJAGAAN ANAK"
Kebolehan bersuara tentang pemikiran kita dan perasaan kita,
kebolehan menyuarakan dan berkata "tak nak" kepada sesuatu
dibendung dan tak digalakkan dalam persekitaran IBLP, dalam keluarga saya.
19 KIDS AND COUNTING MUSIM 3
Rancangan ini menyatakan bahawa anak-anak misali wujud,
tapi saya tak nampak anak-anak yang tenang dan gembira. Mereka cuma patah semangat.
Manis sekali. Ini meliputi semua aspek hidup mereka
dan mereka akan tolong saya tunjukkan yang seterusnya.
Cakap sekali lagi.
JOSIE DUGGAR ANAK BONGSU DUGGAR
Ikut petunjuk yang diberikan oleh Tuhan serta-merta.
Anak kelapan kami melawan segala macam latihan yang saya berikan.
Semasa dia berusia 14 bulan,
saya dah mati akal dengannya.
Dia memang memalukan ibunya.
Sepanjang hari saya memukul budak itu.
Ramai ibu...
Semua anak, menurut garis panduan institut,
dipukul sehingga kita berhenti menangis, mungkin berjam-jam.
Di institut ini,
buku Michael dan Debi Pearl, To Train Up A Child,
merupakan buku yang disyorkan oleh Gothard.
Jika anak itu akan jadi berwibawa,
si ibu perlu biarkan lelaki itu jadi berwibawa.
Pukullah dia dengan rotan dengan keras.
Jika dia menjerit terlalu kuat selepas lima pukulan, tunggu dulu.
Adakalanya ketakutan psikologi lebih berkesan berbanding kesakitan.
Michael dan Debi Pearl memang tak guna.
Peraturan, prinsip dan teknik
melatih binatang dan manusia sama saja.
Matlamatnya adalah membantu kita memukul anak secara keterlaluan
tanpa dianggap salah oleh pihak polis.
Jadi, cara kita memukul sama penting dengan alat memukul kita.
Mungkin kayu daripada pokok,
mungkin sejalur gam batang yang panjang itu,
mungkin paip PVC.
Rotan untuk teguran.
Kebaikan sebenarnya
adalah apabila anak kita nampak objek neutral ini
dikeluarkan dari laci dan sebagainya, ia bertindak macam polis.
Awak pernah nampak sepupu-sepupu awak dihukum dengan rotan?
Mereka memanggilnya galakan.
Mereka benar-benar berkata, "Kamu perlu masuk ke bilik,
"kami perlu beri kamu sedikit galakan."
Tapi dengan nada paling manis contohnya,
"Kamu perlu galakan? Rasanya kamu perlu galakan."
Saya tahu ada sejenis didikan anak yang dipanggil latihan selimut.
Anak diletak atas selimut, usianya mungkin enam bulan
dan barang yang mereka mahu diletak di luar selimut itu
dan apabila mereka cuba mencapainya, mereka dipukul.
Jika mereka cuba mencapainya lagi, mereka dipukul lagi.
Tujuannya adalah mematahkan semangat memberontak
yang ada sejak lahir.
Latihan selimut turut termasuk dalam buku Michelle Duggar.
Saya akan fokus kepada latihan selimut,
berteriak, "Okey, anak-anak! Masa untuk bermain selimut!
"Seronok, bukan? Pilihlah mainan supaya kita boleh bermain selimut."
Kita akan berlatih Taat Kepada Mak.
Duduk diam-diam dan pandang mak sambil tersenyum lebar.
Mak nak tengok kamu senyum. Jangan bergerak, duduk diam-diam.
ADAKAH JIM BOB DAN MICHELLE DUGGAR MEMUKUL ANAK DENGAN ROTAN?
Kalau disuruh jangan melawan apabila dipukul oleh ibu bapa kita,
kerana itu untuk kebaikan kita,
apabila kita percaya tubuh kita milik gereja
dan pihak berkuasa yang ada
direka khas untuk melatih mangsa
untuk bersedia menghadapi pencari mangsa lain apabila dewasa nanti.
Segalanya menjadikan kita mangsa yang paling sesuai.
Gothard menggalakkan penderaan rohani, fizikal, emosi dan psikologi.
Cara untuk bebas
adalah memahami kehendak pemimpin kita.
Dia tahu cara mempersembahkannya,
kemudian memasukkannya ke macam-macam tempat
yang dia tak pernah pergi pun.
Begitu tertanam dalam intipati mesej itu dan tersebar luas.
Gothard menjadikan setiap bapa pemimpin kultus,
setiap rumah menjadi pulau.
Bapa saya amat tertarik kepada ajaran kebapaan IBLP.
Kawalan dan perlindungan yang dia peroleh
amatlah bernilai baginya,
terutamanya saya dapat tahu kemudian bahawa dia seorang pemangsa.
Semasa saya berumur 12 tahun, dia didapati bersalah menodai budak bawah umur.
Pandangan saya tentang sebuah keluarga terus musnah dan...
Galakan yang diterima oleh ibu saya menerusi IBLP untuk kekal di sampingnya,
untuk terus membiarkan dia pulang ke rumah kami
sudah cukup traumatik.
Perkara begini didiamkan begitu saja.
Saya sendiri pernah mengalaminya.
Semasa kami bertemu, saya amat berat mulut dan kaku,
dia pula sebaliknya.
Pada mulanya itu antara sebab saya jatuh cinta kepadanya.
Kita bertemu semasa saya berusia 18 tahun.
Apabila dikenang kembali, saya memang terdorong untuk mencari suami.
Kami bukan berpacaran untuk bersuka-suka dan menonton wayang.
Kami ada jadual. Kami perlu melakukannya.
Kami perlu buat anak, itu saja fokus dan tujuannya.
Keluarga saya dah beberapa tahun tahu tentang keluarga Duggar.
Kemudian, pada tahun 2006, semasa saya 17 tahun dan Josh 18 tahun,
kami bertemu di persidangan persekolahan di rumah.
2009 - 19 KIDS AND COUNTING MUSIM 3
Setiap anak lelaki, setiap anak perempuan,
ubah berpacaran menjadi percubaan memikat.
Percubaan memikat mengukuhkan kedudukan ibu bapa sebagai ketua setiap hubungan
antara pemuda dan pemudi di ATI.
Si lelaki akan jumpa ibu bapa si gadis,
meminta izin untuk memikatnya.
Selepas itu, semuanya macam perkahwinan yang diatur.
PANDUAN CINTA DUGGAR
Ini Panduan Cinta Keluarga Duggar.
Hari ini, kami akan berkongsi peraturan tentang pelukan sisi, pengiring
dan simpan ciuman pertama selepas kahwin.
Percubaan untuk memikat
diwarwarkan sebagai cara memelihara kesucian seksual.
- Anna, sudikah awak mengahwini saya? - Ya.
2008 - "JOSH BERTUNANG" MUSIM 1
Saya dengar pak cik saya berkata dari belakang,
"Siapa nak jadi pengiring Josh dan Anna?"
Cantiknya!
2008 - "PERATURAN JANJI TEMU" MUSIM 1
Pada masa ini mereka dah bertunang.
Saya terfikir,
"Takkan kalian tak tahu cara bergaul semasa orang lain tiada?"
Penerbit TLC: Pernah cari di Google atau Youtube cara bercium?
- Apa? - Cari di Google atau YouTube cara bercium?
Tak pernah. Semua itu ada di sana?
Ya. Tepat sekali.
Kami takkan bercium sehingga selepas kahwin.
Semua pengalaman ini disimpan untuk orang yang dijodohkan kepada kita.
Ini memperindahkan budaya kesucian.
Menjadikannya suatu konsep yang romantis dan indah.
Rasanya dah tiba masanya kita bercakap sesama lelaki.
2009 - "MAJLIS PERKAHWINAN DUGGAR" MUSIM 2
Tentang hal-hal dalam selimut.
Ada satu CD yang diberi oleh Jim Bob kepada Josh.
SEBELUM MALAM PERKAHWINAN
"Definisi normal..."
Ini kononnya Kama Sutra untuk orang Kristian.
Di dalamnya hanya ada satu posisi,
arahan untuk membelai dengan tangan,
dan untuk sentiasa bersedia.
Rasanya saya dah faham caranya.
- Rasanya... - Lebih kurang macam Lego.
Mengimbau kembali, kita tahu
pada masa ini Josh Duggar pernah mencabul adiknya.
Dia dah biasa dengan perihal seksualiti
dan dia pernah melalui pemulihan sandiwara mereka itu.
Tapi apabila Amerika melihatnya, hanya macam gurauan.
Tiada gambar di dalamnya, tapi ini bagus.
Saya bergurau saja.
Cukuplah itu. Saya akan bina model yang praktis, okey?
Rasanya pertunangan ini singkat saja.
Kenapa?
Rasanya Josh tak nak tunggu.
Dalam budaya ini, kita tak dibenarkan menolak
sesiapa yang datang melamar kita.
Kalau ada lelaki mahukan kita, maka dialah "jodoh" kita
dan kita perlu belajar menyesuaikan perasaan dan pemikiran kita terhadapnya,
Jadi, apabila masuk usia 18 tahun,
saya memang menjangka akan menjadi
sekadar seorang isteri dan ibu yang taat.
Kemudian, saya bertemu seseorang di gereja.
Saya tak terus tertarik kepadanya.
Saya tak berasa selamat bersamanya, tapi sepanjang hidup saya
berdoa meminta bertemu jodoh yang ditakdirkan bagi saya.
1995 VIDEO PERKAHWINAN TIA
Maka, saya menundukkan kehendak saya menurut idea ini.
TAHNIAH JOSH DAN ANNA
Hari ini majlis perkahwinannya.
Dengan takdir Tuhan, Josh menjadi ketua keluarga di majlis perkahwinan ini.
Dia menjadi ketua bagi Anna, bukan saya.
Itu cara Tuhan mengatur peralihan kuasa.
MICHAEL KELLER BAPA ANNA
Kaum wanita tak boleh mengetuai diri sendiri.
Mereka perlu dipimpin oleh lelaki berwibawa.
Hakikatnya ialah kita di bawah pimpinan bapa kita
sehingga dia memindahkan kuasa itu kepada suami kita pada hari perkahwinan.
Anna, letakkan diri kamu bawah kepimpinan Joshua,
berserah kepada kewibawaannya,
mengikut bimbingannya melalui Christ dalam hidup kamu.
Adakah kamu berdua juga berserah kepada Tuhan tentang saiz keluarga kamu?
Ya.
Kamu boleh cium isteri kamu.
Majlis perkahwinan kami sungguh indah.
Ibu bapa saya telah mengatur majlis idaman saya.
Saya di awang-awangan. Saya sangka bermulanya kisah dongeng saya.
Saya ingin memperkenalkan En. Joshua James Duggar dan isteri.
Ini Dr. Ed Wheat.
Cinta melibatkan merapatkan tubuh serta nikmat melihat,
menyentuh dan berseronok dengan semua deria.
SEDUTAN 17 KIDS AND COUNTING
Kami membuat syot terakhir mereka berjalan ke bilik hotel.
Jumpa lagi.
Saya berjaya kekal dara. Saya dah ikut semua peraturan.
Sepanjang pertunangan saya melawan godaan fizikal
kerana ingin menunggu sehingga malam perkahwinan.
Pada malam perkahwinan, saya dirogol tiga kali.
Selepas itu, saya mendapati saya hamil.
Kenapa perkahwinan sebegini? Beginikah keadaannya bagi semua orang?
Cinta memang sakit seteruk ini?
Saya langsung tak tahu perkara normal atau biasa.
Saya tiada pendidikan seks.
Saya berusia 19 tahun dan mengalami kejutan.
Suami saya seorang pendera.
Saya melahirkan anak pertama pada usia 20 tahun.
Anak kelima saya lahir semasa saya berusia 30 tahun.
Saya percaya kepada mentor Gothard saya,
kerana saya rasa saya boleh percaya seorang ibu beranak sepuluh
yang anaknya duduk sebaris dan sentiasa tenteram dan teratur.
Jawapan yang diberi, "Ini tugas awak,
"ini tanggungjawab awak."
- Ayuh, tiup. - Tiup.
Kalau kita menjadi isteri yang lebih baik,
kita akan menyelesaikan masalah perkahwinan kita.
Anak saya mesti tidur sepanjang malam
kerana kalau dia menangis dan suami saya tak boleh tidur,
pasti akan berlaku keganasan.
Michael Pearl bercakap tentang memukul anak.
Pembaca yang teliti akan perasan tiada had umur bagi memukul anak.
Anak-anak keluarga fundamentalis yang bersekolah di rumah dipukul
sehingga di peringkat dewasa.
Termasuk anak perempuan yang lebih besar, termasuk isteri.
Ini perbuatan suami fundamentalis terhadap isteri mereka.
Contohnya, kalau kita terlupa nak kata, "Ya, tuan" atau "Tuanku"
apabila bercakap dengan suami, nanti ada balasannya.
Ada bahagian yang telah dipersetujui dalam kontrak,
kontrak disiplin rumah tangga.
Ada peraturan sama ada kita dibenarkan menangis.
Sama ada melibatkan sesuatu yang dipanggil waktu sudut
dan kita duduk di sudut.
Sama ada seks berlaku selepasnya
sebagai cara memulihkan hubungan.
Tak kira umur kita, pokoknya,
terus menyakiti sehingga mendapat pengakuan yang taat
yang diingini oleh si penindas.
Semasa rancangan itu disiarkan,
saya terus sedar kepercayaan mereka sama macam saya.
Pertama di fikiran saya,
"Ya Tuhan. Mereka nak tunjuk cara hidup saya kepada rakyat Amerika?
"Apa kata rakyat Amerika setelah tahu cara hidup mereka?
Yang sebenarnya berlaku langsung tak sama.
Ia banyak diperindahkan.
Tergamak Jim Bob Duggar berkata,
"Keluarga saya benar-benar terkawal."
Mereka begitu yakin dapat menyimpan rahsia mereka
daripada kru kamera, bahawa anak-anak mereka takkan membongkar rahsia.
Tak sangka dia boleh terlepas
dan rancangan itu menjadi popular sekian lama.
Kenapa keluarga yang begitu gelap rahsianya melancarkan rancangan TV?
JUN 2015
Ini situasi yang amat sukar,
tapi setelah bercakap dengan ibu bapa yang lain,
ramai keluarga yang berkata bahawa
perkara sama turut berlaku dalam keluarga mereka.
Semua kenalan saya tak terkejut
apabila tuduhan terhadap Josh didedahkan.
Hal ini begitu berleluasa hinggakan tiada sesiapa terkejut.
Itu perkara biasa, saudara lelaki akan buat begitu.
DUGGAR: LAGI RAHSIA HITAM TERBONGKAR RUMAH NGERI
Kami bersembunyi daripada paparazi,
semua orang berkumpul di sebuah bilik kerana mesyuarat keluarga.
Orang PR ayah saya pun ada.
- Siapa orangnya? - Chad Gallagher.
Chad turut bekerja dengan Mike Huckabee.
Dia penyokong yang dapat membantu Jim Bob mencapai sasaran kewangannya.
Jadi, Chad sebenarnya orang yang mengatur wawancara bersama Megyn Kelly
supaya TLC lebih selesa
meneruskan rancangan itu.
Kamu mengumumkan bahawa kamu mangsa Josh.
Sebagai mangsa, kami patut bersuara.
Ini pilihan kami sendiri.
Tiada sesiapa menyuruh kami. Saya dan Jess bercakap...
Mangsa penganiayaan itu disuruh muncul di Megyn Kelly Show
dan terpaksa mengingat semula trauma tersebut dan tak menghebohkannya.
Memikirkannya kembali, saya tak patut buat wawancara Megyn Kelly itu.
Saya berasa sekali lagi saya
memikul beban yang berat...
Walaupun kita menawarkan diri, kita sebenarnya berasa terpaksa membantu.
Berapa umur awak semasa Josh meraba awak?
12 tahun.
Saya ingin mempertahankan dia
daripada orang yang menggelar dia pencabul kanak-kanak atau pedofil,
ada yang kata dia perogol.
Itu memang melampau dan tak betul, sebenarnya.
Temu bual Megyn Kelly tak boleh dianggap sukarela.
Mereka disuruh menjalankan misi berani mati.
Awak akan memusnahkan diri tapi awak perlu berkorban
"supaya kita boleh meneruskan rancangan, kerana itu tak boleh gagal."
Mereka akan cuba sedaya upaya untuk mendapat pulangan pelaburan mereka.
Kalau ada yang akan jadi korban, maka jadilah korban.
Kes kami amat ringan
berbanding nasib yang menimpa sesetengah wanita.
Begitu ramai gadis mengalami nasib yang lebih teruk.
Jadi, bagi saya, saya sedih kerana ini abang saya yang amat dikasihi
dan saya terpaksa memilih untuk memaafkannya.
Bukannya ada orang memaksa saya dan berkata, "Awak perlu buat begini."
Kita perlu buat pilihan itu sendiri.
- Kamu ada bertengkar? - Tak.
- Semua sedang tidur. - Kami tak sedar pun
hinggalah dia mengaku kepada ibu bapa kami.
Awak berdua tak sedar?
- Tak. - Semua mangsa tak sedar...
Memang terasa seperti membaca skrip.
Saya rasa ia macam dipaksa-paksa.
Jill seorang yang kuat dan tabah.
Dia bukan jenis yang akan berdiam diri,
dan dialah yang benar-benar bertindak terhadap Josh
dan memukulnya pada malam dia cuba buat sesuatu terhadapnya.
Sebagai bapa kepada tiga anak perempuan,
rancangan ini amat sukar untuk ditonton.
Di samping banyak tindak balas negatif,
ramai orang turut mempertahankannya.
Ramai yang berkata, "Semua orang pun buat silap."
Kawan baik mereka, Mike Huckabee, turut mempertahankan mereka.
Apabila pasangan Duggar mengaku anak sulung mereka mencabul anak mereka,
awak kata awak kasihan kepada ibu bapa mereka.
Puan, biar saya beritahu sesuatu.
Awak tak tahu apa-apa.
Awak tak kenal keluarga itu tapi saya kenal.
Cukuplah.
Berbulan-bulan keluarga itu menunjukkan bahawa mereka bersatu.
Jessa dan Jill kedua-dua beradik mempertahankan abang mereka di Fox News.
Namun selepas berita yang mengejutkan itu, TLC membatalkan rancangan popular mereka.
Tak menyelamatkan apa-apa pun. Ya, sia-sia saja.
Jim Bob berusaha mengembalikan rancangan itu secepat mungkin.
Kata TLC, "Kami tak boleh fokus kepada awak dan isteri
"atau anak-anak dan rumah itu,
"kerana itu terlalu dekat dengan tempat kejadian."
"Kami akan fokus kepada anak-anak lebih besar yang dah keluar rumah.
"Jill dan Jessa dan keluarga.
"Kami akan menamakannya Jill and Jessa Counting On."
Counting On. Tayangan perdana Selasa, 15 Mac, pukul 9.00 di TLC.
Kami berbincang tentang penggambaran promosi yang akan diadakan.
Kami didesak untuk kembali.
Saya tak mahu tapi saya juga tak pernah menolak permintaan keluarga.
Disebabkan perihal payung kewibawaan itu.
Ajarannya sebati dalam diri saya. Saya rasa kalau saya menolak,
saya tak taat kepada ibu bapa dan akan menerima padahnya.
IBLP dan ajarannya menarik orang macam ayah saya,
yang mahukan kawalan ini.
Ini boleh menggalakkan persekitaran seperti kultus.
Saya yakin orang pasti akan tertarik pada semua itu.
Bill Gothard, Jim Bob Duggar,
mereka semua sejenis
dengan penampilan luaran yang berbeza sikit.
Mereka telah merosakkan hidup saya,
termasuk keluarga Duggar.
Saya kata, "Kami tak boleh buat seperti yang diminta."
Mereka cuma kata... "Awak mesti buat."
Rasanya ibu bapa kami tak sedar
berlakunya apa-apa perkara buruk di pusat latihan ini.
SETERUSNYA
Ajaran Gothard makin lama makin berkuasa.
Gothard mula membina banyak pusat latihan di serata dunia.
Anak-anak muda lebih kurang seperti hamba abdi
dipaksa bekerja di pusat latihannya.
Empayarnya dibina dengan keringat kami.
Kami dikurung di dalam bilik sembahyang selama berjam, berhari, mungkin berminggu.
Kita harus patuh.
Adakah kami akan diberkas sebaik saja turun dari kapal terbang?
Semua itu cuma nampak macam gadis-gadis itu dipergunakan.
Saya tak tahu cara nak cakap, "Saya tak mahu awak di katil saya."
Apa-apa yang tertahan dalam diri Gothard mula bocor.
Bill tak pernah berkahwin dan tak pernah ada anak.
Dia menuding ke arah saya dan berkata, "Jangan lepaskan yang ini."
IBLP buat perkara bertentangan dengan segala sifat yang dilambangkan.
Institut ini ada sangat banyak duit
dan jika Bill Gothard dapat dibuang,
sesiapa yang tinggal dapat mengawal semua duit itu.
Kita terpaksa menandatangani perjanjian baharu dengan ayah saya.
Yang kekal selamanya.
Terjemahan sari kata oleh Faizah Asma' Mohamed Anuar
Penyelia Kreatif NHAzizan
Downloaded from MoviesMod.org | Visit & Support